Is-Segretarju Parlamentari għall-Gustizzja, Owen Bonnici, qal li jekk l-ispeaker tal-Parlament, Anġlu Farrugia, isib li l-mozzjoni ta’ ‘impeachment’ fil-każ tal-Imħallef Lino Farrugia Sacco m’għadiex valida, il-gvern iressaq mozzjoni ġdida.  Dr Bonnici l-lejla kien intervistat f’Dissett. Din id-dikjarazzjoni saret l-għada li fil-kumitat tax-Xoghol tal-Kamra, l-Ispeaker Anglu Farrugia qal li rcieva ittra minghand l-Avukati tal-Imalllef Farrugia Sacco fejn infurmawh li kienu qed jikkontestaw l-validità tal-mozzjoni ta’ ‘impeachment’ li kienet ġiet ippreżentata kontrih mill-eks-Prim Ministru Lawrence Gonzi f’Diċembru tal-2012. L-Imħallef Farrugia Sacco qiegħed jisħaq li din il-mozzjoni m’għadhiex valida peress li Malta llum għandha Parlament ġdid u Prim Ministru ġdid. Barra minn hekk, qed isostni li Lawrence Gonzi m’ghadux membru tal-Kamra tar-Rappreżentanti. Id-diskussjoni dwar il-procedura li l-Parlament se jaddotta u l-pozizzjoni dwar il-validita’ ta’ din il-mozzjoni mistennija jkomplu jigu diskussi f’laqgha ohra tal-kumtitat tax-xogħol tal-kamra lejn l-ahhar ta’ dan ix-xahar.